《坐亭有感与友清话二首 其二》
明代·夏良胜

送归春事已阑珊，雨惹云衣万叠峦。愧我无诗虚好景，多君有力障狂澜。

水心亭子论心会，虚白堂中袖手观。击缶浩歌箕踞稳，自家风味欲无官。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。